དེ་ཡང་ཕྱི་ལོ་༢༠༡༨ལོའི་ཟླ་༣ཚེས་༢༢ཉིན།ཨ་རིའི་ཨེ་མོ་རིའི་གཙུག་ལག་སློབ་གཉེར་ཁང་དུ་ཨེ་མོ་རི་བོད་ཀྱི་མཐུན་ཚོགས་ཀྱི་གོ་སྒྲིག་འོག་བརྡ་ཆད་ཚོགས་འདུ་མགོ་འཛུགས་བྱས་ཤིང་།ཉིན་དེའི་སྔ་དྲོར་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གི་འགན་འཛིན་དགེ་བཤེས་བློ་བཟང་སྨོན་ལམ་ལགས་ཀྱིས་འདི་ག་ལས་ཁུངས་ནས་གསར་དུ་བཟོས་པའི་སྒྲ་བསྒྱུར་མཉེན་ཆས་དང་དེའི་རྒྱབ་ལྗོངས་བཅས་ངོ་སྤྲོད་གཏམ་བཤད་རྒྱས་པ་གནང་བ་དང་།དེ་ནས་བཟུང་ཉིན་བདུན་གྱི་རིང་ཉིན་རེར་ཚོགས་ཐུན་བཞི་རེ་བྱས་ཏེ་བརྗོད་གཞི་མི་འདྲ་བ་དངོས་ཁམས་དང་རྫས་འགྱུར།སྐྱེ་ཁམས།ཀླད་ཁམས་ཚན་རིག་བཅས་ཀྱི་སྐོར་ནས་བགྲོ་གླེང་དང་དེ་འབྲེལ་གྱི་ཐ་སྙད་གཏན་འབེབས་བྱས།